NASTAVA 3.B UTORAK 14.04.

Lijepo si se odmorio, najeo a sad idemo vlakom dalje u 3. razred.

Potrudi se i nemoj odustajat u svom radu.

Znaš kako uvijek kažem ti to možeš, samo ako hoćeš!

Ajmo onda zajedno dalje:

Može?

**HRVATSKI JEZIK**

**Po jutru se dan poznaje.**

Pokušajte objasniti ovu izreku. Što to znači?

Ako ste razmislili, pročitajte divnu priču u kojoj se spominje jutro.

Uskrsno jutro

Tamara Vrbanović

Nad šumom je padala noć. U večernju šetnju izašao je Mjesec i njegove mlađe sestrice, sjajne zvjezdice. Svijetlile su u mraku kao male krijesnice. Zadovoljan Mjesec srebrom obasja livadu i usnule krošnje drveća.

Zelena trava pospano je zijevala i na počinak se spremala. I prve cvjetne proljetnice sneno su oblačile noćne pidžamice. Ptice iz gnijezda tiho su cvrkutale nježnu uspavanku.

Jedino zec Uško ovu svečanu noć, na spavanje neće poć. Cijele godine marljivo je bojio šarene pisanice. Veselo ih je stavljao u pletene uskrsne košarice.

Krene Uško šumom. Mjesec mu je osvjetljavao put. Posjetio je svaku krošnju i svako gnijezdo. Tiho je obišao vjeverice, ježiće, jelene, srne, medvjediće i male lisice. Nije zaboravio ni usnule dječake i djevojčice.

Kada je osvanulo uskrsno jutro, svi su imali svoje šarene pisanice.

Je li te svidjela ova priča? Zašto je naslov Uskrsno jutro? Koga su sve razveselile pisanice ujutro?

Otvori bilježnicu, zapiši naslov, odgovori na pitanja - pitanja ne prepisuj, ali odgovaraj punom rečenicom.

Uskrsno jutro

Tamara Vrbanović

Tko je glavni lik ove priče?

Kako su svijetlile zvjezdice?

Što je obasjao Mjesec?

Kako se ponašaju cvjetne proljetnice?

Što je Uško radio cijele godine?

Koga je zec obišao u uskrsnoj noći?

Što su svi imali kada je osvanulo uskrsno jutro?

* nacrtaj tebi najljepši dio ove priče

**PRIRODA I DRUŠTVO**

Lijepo si ponovio o vodama stajaćicama.

Ponovno pročitaj u udžbeniku i bilježnici što smo naučili o vodama tekućicama.

Nakon toga lijepo polako i pažljivo riješi u RB 73. i 74. str.

Uživaj.

**MATEMATIKA**

Marljivo i vrijedno vježbali smo svih ovih dana i zato danas uživaj uz matematički uskrsni memory

<https://matchthememory.com/zabava123>

**GLAZBENA KULTURA**

Danas ćemo naučiti novu pjesmu.

Zove se BUMBARI I PČELE.

Radujemo se proljetnim kukcima. Pogotovo pčelama jer nam daruju med.

Današnja pjesma ima 3 kitice ili strofe.

RIJEČI PJESME:

1. BUMBARI SE SASTALI I NA PČELE NAPALI:

 „KAKAV JE TO RED, DA NE DATE MED?“

2. PČELE REKLE: „RADITE, PA SE ONDA SLADITE.“

 „NIJE TO ZA NAS“ REKOŠE U GLAS.

3. „E, KAD NIJE, GLADNICE“ REKLE PČELE RADNICE,

 „ VI ZA UŠI PUT, MED NE DAMO ŽUT!“

Na CD-u pusti pjesmu Bumbari i pčele (broj 16).

Prati riječi pjesme, pjevaj i uživaj! Pjevaj razumljivo, otvaraj usta, ne pretiho, ne preglasno!

U pisanku zapiši:

Pjevali smo:

Bumbari i pčele

- nepoznati skladatelj

CRTEŽ: Bumbari i pčele

DZ:

Pokušaj saznati što više o pčelama.

Njihove osobine, što jedu, koliko žive, tko je matica i koliko živi.

Koliko kod skupljanja nektara moraju posjetiti cvjetova.

Tko se boji pčela? (koja životinja)

ZAPIŠI TO NA MALI PLAKAT (PAPIR ZA PRINTANJE), potpiši se i pošalji mi to zajedno sa crtežom.

Uživaj!

**TZK**

Danas pada snijeg. Otiđi u dvorište i igraj se na snijegu.

Trči, izrađuj grude, gađaj neki cilj. Ma uživaj!

